Perang Banjar balangsung antara 1859 -1905 (manurut sumber Walanda1859-1863). Kunflik lawan Walanda sabujurnya sudah mulai matan Wan mandapatakan hak munupuli dagang di Kasultanan Banjar. Lawan umpat campurnya Walanda dalam urusan karajaan, kakalutan makin batambah. Pada tahun 1785, Pangiran Nata nang manjadi wali putra mahkota, ma'angkat sidin saurang jadi raja nang  bagalar Sultan Tahmidullah II (1785-1808) wan mambunuh sabarataan putra almarhum Sultan Muhammad. Pangiran Amir, sabigiannya pawaris tahta nang salamat, bahasil malariakan diri lalu ma'adakan palawanan lawan dukungan amangnya Gusti Kasim (Arung Turawe), tapi gagal. Pangiran Amir (kakek Pangeran Antasari) akhirnya tatangkap imbah itu dibuang ka Ceylon (Wahini Sri Langka).